Ինքնասպանության գրություն

Ինքնասպանության, սուիցիդալ կամ մահվան գրություն (նամակ), ինքնասպանությունից կամ ինքնասպանության փորձից առաջ մարդու կողմից թողած գրություն։

Հաշվարկված է, որ ինքնասպանությունների 25-30 տոկոսն ուղեկցվում է նամակով։ Այնուամենայնիվ, մակարդակը կարող է կախված լինել էթնիկ պատկանելությունից և մշակութային տարբերություններից և կարող է հասնել 50%-ի որոշ ժողովրդագրական խմբերում։ Ինքնասպանության նամակը կարող է լինել ցանկացած ձևով կամ ցանկացած կրիչի վրա, սակայն ամենատարածված մեթոդները գրություներն, աուդիո հաղորդակցություններ կամ տեսանյութերն են։

Պատճառներ 
Հետազոտության որոշ ոլորտներ, ինչպիսիք են հասարակագիտությունը, հոգեբուժությունը և ձեռագրաբանությունն ուսումնասիրել են այն պատճառները, թե ինչու են ինքնասպանության փորձ անողները գրություն թողնում։

Ըստ Լենորա Օլսենի՝ Յուտայի համալսարանի բժշկության դպրոցի պրոֆեսորի, ամենատարածված պատճառները, թե ինչու են ինքնասպանություն գործող մարդիկ որոշում դրա մասին գրել, ներառում են հետեւյալ մեկ կամ մի քանիսը․

 Մեղմելու նրանց ցավը, ովքեր հայտնի են զոհին, փորձելով ցրել մեղքի զգացումը։
 Վերապրածների ցավն ուժեղացնելու համար և նրանց մեղավորության զգաղողության առաջացման համար։
 Պարզաբանել ինքնասպանության պատճառ(ները)։
 Արտահայտել մտքերն ու զգացմունքները, որ մարդը անկարող է արտահայտել կյանքի ընթացքում։
 Մնացորդների վերամշակման համար ցուցումներ տալ։
 Ավելի հազվադեպ, սպանություն կամ որևէ այլ հանցագործություն խոստովանելու համար։

Երբեմն կարող է գրություն լինել նաև սպանություն-ինքնասպանության դեպքում, բացատրելով սպանության կամ սպանությունների պատճառ(ները)։

Նշանավոր մարդիկ, որոնք ինքնասպանության նամակներ են թողել 

 Լիլահ Ալքորն՝ ամերիկացի տրանսգենդեր դեռասհաս աղջիկ, որին քրիստոնյա ծնողները ստիպել են բուժման կուրս անցնել։

 Դեսմոնդ Ամոֆահ՝ ամերիկացի համացանցի անձ, ով առավել հայտնի էր իր առցանց «Etika» կեղծանվամբ։ Մինչև անհայտ կորչելը, Ամոֆահը տեղադրել է իր վերջին տեսահոլովակը ՅուԹյուբում՝ «Ներողություն եմ խնդրում» () անվանմամբ, որում նա ներողություն է խնդրել իր պահվածքի համար, ասելով, որ հոգեկան խանգարումներ ունի։
 Բիլ Զելեր՝ ամերիկացի ծրագրավորող և myTunes-ի ստեղծող, ով տառապում է երեխաների նկատմամբ սեռական բռնության տրավմատիկ հետևանքների պատճառով։ Նա խնդրել է, որ իր մահվանից առաջ գրությունը համացանցում լայն տարածում գտնի։
 Ռոջեր Անգլթոն՝ մարդասպան և հայտնի բուքմեքեր Դորիս Անգլթոնի եղբայր։
 Խոսե Մանուել Բալմասեդա՝ Չիլիի նախագահ։
 Ջ․ Քլիֆորդ Բաքսթեր՝ Էնրոնի գործադիր տնօրեն։
 Քլարա Բլանդիկ՝ ամերիկացի կինոդերասանուհի։ Նրա գրությունը սկսել է «Հիմա ես գրեթե մեծ արկածներ եմ սկսել» բառերով։
 Օյսթաս Բյուջել՝ անգլիացի հեղինակ՝ «Ինչ արել է Քաթոն, իսկ Ադիսոնը թույլատրել է, չի կարող սխալ լինի»։
 Լեսլի Չուն՝ դերասան և երաժիշտ, ով տառապում էր կլինիկական դեպրեսիայից։
 Էդուարդո Չիբաս՝ կուբացի քաղաքական գործիչ և ռադիո աստղ, ով սպանել է ինքն իրեն իր հաղորդման ընթացքում, բողոքելով լայնորեն տարածված կոռուպցիայի դեմ։ 
 Կուրտ Քոբեյն՝ Nirvana խմբի ֆրոնտմեն։ Ինքնասպանության գրությունն ուղղված է իր մանկության հորինած ընկերոջը։ Այնտեղ նա ասում է Nirvana-ն լքելու պատճառներն, ինչին հետևում է նամակ իր կնոջը՝ Քորթնի Լավին և նրանց դստեր՝ Ֆրենսիս Քոբեյնին։
 Իան Քերթիս՝ Joy Division-ի առաջնային երգիչ։
 Ադամ Չերնյակով՝ Վարշավայի գետտոյի Յուդենրատի նախագահ։ Նա հրաժարվել է օգնել հրեաներին հավաքվել և ինքնասպան է եղել 1942 թվականի հուլիսի 23-ին՝ կուլ տալով ցիանիդի հաբ, հրեաների զանգվածային բնաջնջման սկսվելու հաջորդ օրը։ «Նրանք պահանջում են, որ ես սեփական ձեռքերով սպանեմ իմ ժողովրդի զավակներին։ Մահանալուց բացի ես ուրիշ տարբերակ չունեմ»։
 Դալիդա՝ հայտնի ֆրանսիացի երգչուհի։ Նա գրել է․ «Կյանքն անտանելի է դարձել․․․ ներեք ինձ»։
 Բրեդ Դելփ՝ Boston խմբի առաջնային վոկալիստ, ով թողել է հետևյալ գրությունը․ «Պարոն Բրեն Դելփ։ 'J'ai une âme solitaire'։ Ես միայնակ հոգի եմ»։
 Ջորջ Իսթման՝ 35 մմ ֆիլմի գյուտարար և Eastman Kodak-ի հիմնադիր։
 Ջասթին Ֆաշանու՝ գեյ անգլիացի մարզիկ, ով մեղադրվում է Մերիլենդ նահանգում սեռական բռնության մեջ։ Նրա գրության մեջ ժխտվում են մեղադրանքները։ Այնտեղ գրված է, որ սեքսը համաձայնեցված էր․ «Ես հասկացա, որ ինձ արդեն մեղավոր են ճանաչել։ ես հասկացա, որ ես մեղավոր եմ։ Ես չեմ ուզում այլևս անհարմար վիճակի մեջ դնել իմ ընկերներին ու ընտանիքին»։ 
 Ջորջ Սանդերս՝ օսկարակիր բրիտանացի դերասան։ Նրա գրության մեջ ասվում է․ «Հարգելի աշխարհ, ես լքում եմ, քանի որ ձանձրացել եմ։ Ես զգում եմ, որ բավականին երկար եմ ապրել։ Ես թողնում եմ ձեզ հետ ձեր մտահոգությունների այս քաղցր փորագրած փոսի մեջ. Հաջողություն»։

Տես նաև 

 Կտակ
 Ինքնասպանություն
 Սուիցիդալ ճգնաժամ

Ծանոթագրություններ

Արտաքին հղումներ 

 Սուիցիդալ նամակների և գրությունների հավաքածու
 Հայտնի ինքնասպանության նամակներ՝ հայտնի մարդկանց մահվան խոսքեր

Նամակներ
Ինքնասպանություն
Գրություն